Οίκος των Έστε

Ο Οίκος των Έστε, ιταλ. Casa d' Este, είναι ένας δυναστικός Οίκος της Ευρώπης, που τα μέλη του, από μαρκήσιοι του Μιλάνου περιορίστηκαν στο Έστε, αλλά μετά επέκτειναν τις κτήσεις τους και έγιναν δούκες της Φερράρα και της Μόντενα. Τελευταίος εκπρόσωπος ήταν ο Έρκολε Γ΄ δούκας της Μόντενα, που απεβίωσε το 1803.

Ιστορία του Οίκου
Γενάρχης του οίκου είναι ο Φούλκων Α΄ μαρκήσιος (μάργραβος) του Μιλάνου. Ήταν γιος του Αλβέρτου-Άτσο Β΄ των Ομπερτιδών, μαργράβου του Μιλάνου. Ο Αλβέρτος-Άτσο Β΄ νυμφεύτηκε πρώτα την Κουνιγούνδη των (Παλαιών) Γουέλφων και είχε γιο τον Γουέλφο Α΄· νυμφεύτηκε έπειτα την Γκαρσέντε Ορσεόλο και είχε γιο τον Φόλκο Α΄. Το 1097 απεβίωσε ο Αλβέρτος-Άτσο Β΄ και ο Φόλκο Α΄, αν και δευτερότοκος,  πήρε την πατρική μαρκιωνία, ενώ ο Γουέλφος Α΄ τις περιορισμένες κτήσεις βόρεια των Άλπεων. Ο Γουέλφος Α΄ διεκδίκησε, ως πρωτότοκος, τη μαρκιωνία, αλλά μάταια. Κράτησε το επώνυμο της μητέρας του και έγινε ο γενάρχης του Οίκου των Γουέλφων· από τη σύζυγό του έγινε δούκας της Βαυαρίας. Οι απόγονοί του αργότερα κράτησαν τον τίτλο του δούκα, αλλά τα εδάφη τους περιορίστηκαν στο Μπράουνσβαϊγκ και το Λύνεμπουργκ.

Ο Φόλκο Α΄ έγινε ο γενάρχης του Οίκου των Έστε. Οι απόγονοί του κράτησαν τον τίτλο του μαρκησίου, αλλά περιορίστηκαν στο Έστε. Αργότερα απέκτησαν τη Φερράρα και τη Μόντενα. Όμως το 1597 απεβίωσε ο Αλφόνσος Β΄ δούκας της Φερράρα και της Μόντενα άτεκνος. Ο κοντινότερος συγγενής του ήταν γιος του θείου του Αλφόνσου, του νόθου. Τότε ο πάπας Κλήμης Η΄ βρήκε την ευκαιρία να καταλάβει το δουκάτο της Φερράρα, ενσωματώνοντάς το στο Παπικό κράτος. Τελικά ο Καίσαρας, γιος του Αλβέρτου του νόθου, έγινε δούκας στη Μόντενα μόνο. Η διαδοχή συνεχίστηκε ως τον Έρκολε Γ΄ δούκα της Μόντενα, που η κόρη του παντρεύτηκε τον Φερδινάνδο Κάρολο, τρίτο γιο του δούκα της Λωρραίνης και της Μαρίας Θηρεσίας των Αψβούργων. Έτσι προέκυψε η σύζευξη των οίκων Λωρραίνης-Αψβούργων και Έστε, δηλαδή οι οίκος των Αψβούργων-Έστε ή Αυστρίας-Έστε.

Πινακοθήκη

Γενεαλογία των Έστε: κύριος κλάδος, δούκες της Φερράρα και της Μόντενα

Γενεαλογία των Έστε: πλάγιος κλάδος, δούκες της Μόντενα

Πηγές
Alessandro Cont, "Sono nato principe libero, tale voglio conservarmi”: Francesco II d’Este (1660-1694), “Memorie Scientifiche, Giuridiche, Letterarie”, Accademia Nazionale di Scienze Lettere e Arti di Modena, ser. 8, 12 (2009), 2, pp. 407–459, Francesco II d' Este

Περαιτέρω βιβλιογραφία
 Trevor Dean, Land and Power in Late Medieval Ferrara: The Rule of the Este, 1350–1450.(Cambridge University Press) 1987.

Εξωτερικοί σύνδεσμοι
 
 Il Castello Estense: genealogical tree